
UPRAVNO VIJEĆE
KLASA: 007-04/24-01/5
URBROJ: 2186-1-26-01-24-2
Varaždin, 28. kolovoza 2024. godine

Z A P I S N I K

Sa 42. sjednice Upravnog vijeća Ljekarne Varaždinske županije (dalje u tekstu: Upravno vijeće), održane dana 28. kolovoza 2024. godine s početkom u 15:30 sati.

Predsjednica Upravnog vijeća gđa Maja Hrešć je opravdala svoj izostanak na današnjoj sjednici, čime su ostvareni uvjeti za predsjedanje današnjom sjednicom, zamjenika predsjednice, g. Roberta Dukarića. Svoj izostanak su također opravdali i gđa Vlasta Tuđa, voditeljica računovodstva, kao i ravnatelj, Mirko Magić.
Zamjenik predsjednice Upravnog vijeća pozdravlja prisutne članove te sukladno članku 13. Poslovnika o radu Upravnog vijeća zaključuje da su sjednici Upravnog vijeća nazočni članovi:

1. Robert Dukarić, predstavnik osnivača, zamjenik predsjednice Upravnog Vijeća
1. Krešimir Grđan, predstavnik osnivača,
1. Zvezdana Petrović, predstavnica radnika izabrana od strane Stručnog vijeća Ljekarne Varaždinske županije,
1. Silvija Modrić, predstavnica radnika.

	Zamjenik predsjednice Upravnog vijeća utvrđuje da postoji kvorum za pravovaljano odlučivanje i donošenje odluka. Također konstatira da su sjednici nazočni i zapisničar Matija Hlad, mag.iur., i mr.sci. Maja Šegović, mag.pharm., zamjenica ravnatelja.

Zamjenik predsjednice daje na raspravu predloženi dnevni red.

1. Verifikacija Zapisnika sa 41. sjednice Upravnog vijeća od 25. srpnja 2024. godine,
Referent: Maja Hrešć, predsjednica;

2. Donošenje Odluke o prihvaćanju Financijskog izvješća o poslovanju Ljekarne Varaždinske županije za razdoblje 01. siječnja 2024. godine do 30. lipnja 2024. godine,
Referent: Matija Hlad,mag.iur.;

3. Donošenje Odluke o prihvaćanju Izvješća o radu Ljekarne Varaždinske županije za razdoblje od 01. siječnja 2024. godine do 30. lipnja 2024. godine,
Referent: mr.sci. Maja Šegović, mag.pharm., zamjenica ravnatelja;

4. Odluka o vraćanju Ljekarne Petrijanec u sustav ljekarničkih jedinica Ljekarne Varaždinske županije,
Referent: Matija Hlad,mag.iur.;

5. Razno.


TOČKA 1. DNEVNOG REDA
Verifikacija Zapisnika sa 42. sjednice Upravnog vijeća od 25. srpnja 2024. godine,
Referent: Robert Dukarić, zamjenik predsjednice;

	Zamjenik predsjednice poziva članove da iznesu primjedbe.
	Za riječ se javlja Slavica Čelar koja navodi da umjesto „predsjednica Stručnog povjerenstva“ treba pisati „predsjednica Stručnog vijeća“.
	Za riječ se javlja Silvija Modrić koja navodi da u toč 3. dnevnog reda umjesto „rashodi su također veći ali rastu sporije od prihoda“ treba stajati „Rashodi su također veći, međutim rastu sporije nego prihodi (rast prihoda je za 2 % veći u odnosu na rast rashoda).“
	Za riječ se javlja Zvezdana Petrović da bi se u svezi toč 5. dnevnog reda trebao povećati broj sa 4 na 5 pripravnika na određeno vrijeme korištenjem mjera za zapošljavanje. 
	Zamjenik predsjednice zahvaljuje svima te daje verifikaciju na glasovanje.
	Zapisnik sa 42. sjednice je verificiran jednoglasno.

TOČKA 2. DNEVNOG REDA
Donošenje Odluke o prihvaćanju Financijskog izvješća o poslovanju Ljekarne Varaždinske županije za razdoblje 01. siječnja 2024. godine do 30. lipnja 2024. godine,
Referent: Matija Hlad, mag.iur. (radi odsutstva gđe Vlaste Tuđe, voditeljice računovodstva, 
i ravnatelja Mirka Magića);

	Financijsko izvješće Ljekarne Varaždinske županije za razdoblje 01.01. — 30.06.2024. godine sastavljeno je prema odredbama Zakona o računovodstvu i primjenom Hrvatskih standarda financijskog izvještavanja.
	Iz dostavljenih podataka vidljivo je da su ostvareni:
· Ukupni prihodi 7.969.889,05 €,
· Ukupni rashodi 7.630.643,09 €,
· Višak prihoda nad rashodima 339.245,96 €.
	U usporedbi s istim razdobljem prošle godine, ostvaren je rast ukupnih prihoda za 25,85 %, te rast ukupnih rashoda za 23,20 %.
	Ako promatramo strukturu prihoda vidljiv je rast prihoda u dijelu poslovanja s Hrvatskim zavodom za zdravstveno osiguranje za 24% odnosno za 37,78 % s naslova dopunskog zdravstvenog osiguranja, a isto tako i na svim ostalim vrstama iskazanih prihoda.
	Rashodi su također veći, međutim rastu sporije nego prihodi (rast prihoda je za 2 % veći u odnosu na rast rashoda). U cilju racionalizacije troškova i dalje provodimo nužne izmjene i nabave koje su potrebne zbog zakonskih propisa i zahtjeva struke.
	Zamjenik predsjednice otvara raspravu.
	Zamjenik predsjednice zaključuje raspravu te daje točku 2. dnevnog reda na glasovanje. 
	Upravno vijeće jednoglasno donosi Odluku o prihvaćanju Financijskog izvješća o poslovanju Ljekarne Varaždinske županije za razdoblje 01. siječnja 2024. godine do 30. lipnja 2024. godine.

TOČKA 3. DNEVNOG REDA
Donošenje Odluke o prihvaćanju Izvješća ravnatelja o radu Ljekarne Varaždinske županije za razdoblje od 01. siječnja 2024. godine do 30. lipnja 2024. godine,
Referent: mr.sci. Maja Šegović, mag.pharm., zamjenica ravnatelja (radi
 odsutstva ravnatelja Mirka Magića);

Zamjenik predsjednice daje riječ zamjenici ravnatelja, mr.sci. Maji Šegović, mag.pharm.
Nakon opširnog izlaganja zamjenice ravnatelja (izvješće ravnatelja o radu se nalazi u prilogu) zamjenik predsjednice otvara raspravu.
Za riječ se javlja Zvezdana Petrović koja navodi da se 23.06.2024. održao sastanak između ravnatelja, zamjenice ravnatelja, magistre Slavice i nje. Navodi kako se treba ispraviti korekcija glede autorstva Izvješća o radu. Ista članovima upravnog vijeća daje Izvješće o radu od 01.01.2024. do 30.06.2024. pri čemu navodi da je to njezin rad i da bi u Izvješću ravnatelja o radu od 01.01.2024. do 30.06.2024. trebalo stajati i da je Zvezdana Petrović izradila isti document uz zamjenicu ravnatelja. Također navodi da je ukupno do danas održano 10 sjednica Upravnog vijeća. 
Za riječ se javlja Krešimir Grđan koji postavlja pitanje je li današnje izvješće “Izvješće ravnatelja o radu” ili “Izvješće o radu”. Navodi kako je u predmetnom problemu velika razlika jer Izvješće ravnatelja izlaže ravnatelj, a koje izvješće su za njega izradili druge osobe dok Izvješće o radu izrađuju određene osobe koje ga i izlažu. 
Za riječ se javlja zamjenica koja navodi kako joj je ravnatelj naložio da izradi “Izvješće ravnatelja o radu” pri čemu joj je dostavio primjerke od prijašnjih godina koje je tada izradila Zvezdana Petrović te kazao da se drži tih obrazaca. Smatra kako je predmetno Izvješće ravnatelja o radu njezin rad pa se potpisala jedina kao autor izvješća no ne vidi problem da se i dopiše da je u izradi sudjelovala i Zvezdana Petrović. 
Sjednici se priključuje i ravnatelj koji opravdava svoje kašnjenje obvezama.
Ravnatelj navodi kako je ispravno da stoji “Izvješće ravnatelja o radu” i da nema ništa protiv da se navedu i Maja Šegović i Zvezdana Petrović u izradi izvješća. 
Slavica Čelar navodi kako se javlja problematika pakiranja, pri čemu obrazlaže kako je došlo do promjene u terapijskim i dijagnostičkim postupcima, npr. dijabetečari su u 3 mjeseca mogli dobiti na doznaku 375 trakica i 375 iglica što je 750 komada, dok sad dobivaju na doznaku 7 senzora. Financijski imamo veći prihod, broj doznaka isti a broj komada manji. 
Ravnatelj navodi kako nije problem u prihodima kod nekoliko ljekarni koje rade 1,5% do 2% manje nego u Ljekarni Ljubešćica koja ostvaruje pad prometa komadno za cca. 15%. pri čemu obrazlaže kako je izvješće napravljeno prema njegovom nalogu i da mu isto koristi da vidi cjelokupnu financijsku situaciju u odnosu na prošlu godinu.
	Zamjenik predsjednice zaključuje raspravu te otvara glasovanje uz izložene korekcije. 
	Upravno vijeće jednoglasno donosi Odluku o prihvaćanju Izvješća ravnatelja o radu Ljekarne Varaždinske županije za razdoblje od 01. siječnja 2024. godine do 30. lipnja 2024. godine.


TOČKA 4. DNEVNOG REDA
Odluka o vraćanju Ljekarne Petrijanec u sustav 
ljekarničkih jedinica Ljekarne Varaždinske županije,
Referent: ravnatelj Mirko Magić;
	
	Ravnatelj navodi kako je magistra Snježana Erlač, mag.pharm., dosadašnja zakupnica, obavijestila zakupodavca, Ljekarnu Varaždinske županije kako odlazi u mirovinu sa danom 06. siječnja 2024. godine. Predlaže donijeti predmetnu odluku zajedno sa preuzimanjem 1 magistra farmacije (m/ž), 2 farmaceutska tehničara (m/ž), a sve kako bi na vrijeme mogli pribaviti suglasnost za nastavak obavljanja ljekarničke djelatnosti u Ljekarni Petrijanec. 
	Glede trenutnog inventara (namještaj, IT oprema, lijekovi) magistra Erlač će napraviti ponude koje će se dvostrano usuglasiti te će se eventualni inventar otkupiti.
	Što se tiče kadra, navodi kako su nam u budućoj Ljekarni Petrijanec potrebni 2 magistra i 2 tehničara, pri čemu ćemo morati zaposliti jednog magistra farmacije (m/ž). 
	Zamjenik predsjednice se zahvaljuje te otvara raspravu.
	Za riječ se javlja Slavica Čelar koja pita za URBROJ Ugovora o zakupu poslovnog prostora na što Matija Hlad odgovara kako je URBROJ: 215/14-19 te navodi kako je adresa Ljekarne Petrijanec kriva, pri čemu bi trebalo stajati “Vladimira Nazora 108 A, 42206 Petrijanec” umjesto “Trg Matije Gupca 44, 42206 Petrijanec”. Slijedom navedenog ispravljena je Odluka.
	Zamjenik predsjednice poziva članove Upravnog vijeća na glasovanje.
	Odluka je donesena jednoglasno.


TOČKA 5. DNEVNOG REDA
Razno

	Nema prijavljenih za raspravu.



Zamjenik predsjednice zaključuje sjednicu u 16:14 sati.


	Zapisničar:
Matija Hlad
	zamjenik predsjednice Upravnog vijeća
Ljekarne Varaždinske županije
Robert Dukarić

